《饮颜质卿斋头限韵赋同潘去华 其一》
明代·袁宗道

同调复同官，幽斋会二难。交情投芥合，礼法解衣宽。

坐久炉将烬，言多杯屡寒。明窗披易注，直作太玄看。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。